**ZAPISNIK**

**12. SEJE STRATEŠKEGA SVETA ZA ZDRAVSTVO**

četrtek, 13. 4. 2023

Prisotni člani: dr. Erik Brecelj, mag. Dorjan Marušič, dr. Grega Strban, mag. Egon Stopar, dr. Valentina Prevolnik Rupel, Hajdi Kosednar, mag. Dolores Kores, dr. Iztok Takač, Azra Herceg, Tjaša Sobočan, mag. Gregor Cuzak, dr. Branko Gabrovec, dr. Igor Švab, mag. Ana Vodičar, Rok Ravnikar, mag. Mira Šavora, dr. Petra Došenović Bonča, dr. Radko Komadina

Odsotni: dr. Vojko Flis, dr. Peter Radšel, dr. Marko Jaklič, Monika Ažman, mag. Alan Medveš, dr. Tit Albreht, Anka Rode

Ostali prisotni: dr. Robert Golob, mag. Tamara Kozlovič, Klemen Babnik, mag. Romana Rakovec, dr. Marko Anderluh, dr. Aljaž Sočan, Ana Šinkovec, Erik Scheriani, Miha Mohorčič, Urška Štorman.

Sejo Strateškega sveta za zdravstvo, ki se je pričela ob 16.00 uri, je vodil predsednik strateškega sveta, dr. Erik Brecelj.

**Dnevni red:**

1. Potrditev dnevnega reda
2. Potrditev zapisnika 11. seje
3. Lekarniška dejavnost, izzivi in prihodnost (Romana Rakovec, predsednica Sekcije javnih lekarn pri LZS)
4. Fakulteta za farmacijo Univerze v Ljubljani – steber ohranjanja kadra za lekarniško mrežo v Republiki Sloveniji (prof. dr. Marko Anderluh, Slovensko farmacevtsko društvo (SFD))
5. Kako zadržati in kako pritegniti kader v lekarniško dejavnost? (dr. Aljaž Sočan, Sindikat farmacevtov Slovenije (SIFRAM))
6. Ocena dosedanjega dela SSZ in predlogi za naprej
7. Predlogi za 13. sejo SSZ
8. Razno

**AD/1**

Predsednik strateškega sveta je predlagal zamenjavo točk dnevnega reda, in sicer predlagana 6. točka se prestavi na začetek seje sveta.

**SKLEP št. 1:** Strateški svet je potrdil spremenjen dnevni red.

**AD/2**

**SKLEP ŠT. 2:** Zapisnik 11. seje strateškega sveta je potrjen.

**AD/3**

Člani Strateškega sveta za zdravstvo so ocenili dosedanje delo v svetu in ugotovili, da sodelovanje članov SSZ poteka dobro, pomanjkljiva pa je komunikacija z Ministrstvom za zdravje. Za koordinacijo in pripravo pregleda potrebnih sprememb za implementacijo predlogov Strateškega sveta za zdravstvo v zdravstveni sistem sta bila zato imenovana koordinatorja.

**SKLEP ŠT. 3:** Za koordinacijo in pripravo pregleda potrebnih sprememb za implementacijo predlogov Strateškega sveta za zdravstvo v zdravstveni sistem sta bila imenovana koordinatorja.

**AD/4**

Romana Rakovec je predstavila lekarniško dejavnost, natančneje izzive, s katerimi se dejavnost sooča. Naslovila je problematiko financiranja, ohranjanja mreže na vseh ravneh zdravstva. Izpostavila je, da je za lekarniška dejavnost za celovito delovanje zdravstvenega sistema neizkoriščen potencial. Izpostavila je tudi pomembnost kliničnih farmacevtov, katerih znanje lahko predstavlja varnostno varovalo v celotnem sistemu zdravljenja. Prisotni so se strinjali, da so klinični farmacevti izredno pomembni, tudi v domovih starejših občanov.

**AD/5**

V nadaljevanju je Marko Anderluh predstavil izzive Fakultete za farmacijo Univerze v Ljubljani. Fakulteta skrbi za vpeljavo novih vsebin in specializacij, vendar se soočajo s prostorsko krizo, ki njihov razvoj upočasnjuje.

**AD/6**

Aljaž Sočan je predstavil problematiko zadrževanja farmacevtskega kadra v Sloveniji. Izpostavil je, da lekarniška dejavnost ni konkurenčna farmacevtski industriji, zato je zadrževanje kadra še toliko težje. Priložnosti vidi v usmeritvah med študijem, vrednotenjem strokovnega dela, bolj fleksibilnem delovnem času in karierni poti. V razpravi so prisotni odprli vprašanje standardov in normativov dela v lekarniški dejavnosti.

**SKLEP ŠT. 4:** Predstavniki lekarniške dejavnosti pripravijo predloge kratko-, srednje- in dolgoročnih ukrepov.

**AD/7**

Strateški svet za zdravstvo bo na naslednji seji obravnaval tematiko nujne medicinske pomoči.

**AD/8**

Člani Strateškega sveta za zdravstvo so se strinjali, da bodo seje trajale najdlje do 19. ure.

Seja se je zaključila ob 20.20 uri.

Zapisal: Miha Mohorčič

dr. Erik Brecelj

predsednik Strateškega sveta za zdravstvo